CELEX: 62012CN0571
Language: el
Date: 2012-12-06 00:00:00
Title: Υπόθεση C-571/12: Αίτηση για την έκδοση προδικαστικής αποφάσεως, την οποία υπέβαλε το Augstākās tiesas Senāts (Λεττονία) στις 6 Δεκεμβρίου 2012 — SIA Greencarrier Freight Services Latvia κατά Valsts ieņēmumu dienests

9.2.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 38/15
            
         Αίτηση για την έκδοση προδικαστικής αποφάσεως, την οποία υπέβαλε το Augstākās tiesas Senāts (Λεττονία) στις 6 Δεκεμβρίου 2012 — SIA Greencarrier Freight Services Latvia κατά Valsts ieņēmumu dienests
   (Υπόθεση C-571/12)
   2013/C 38/21
   Γλώσσα διαδικασίας: η λεττονική
   
      Αιτούν δικαστήριο
   
   Augstākās tiesas Senāts
   
      Διάδικοι στην υπόθεση της κύριας δίκης
   
   
      Προσφεύγουσα: SIA Greencarrier Freight Services Latvia
   
      Καθής: Valsts ieņēmumu dienests
   
      Προδικαστικά ερωτήματα
   
   
               1)
            
            
               Έχει το άρθρο 70, παράγραφος 1, πρώτο εδάφιο, του κανονισμού 2913/92 (1) την έννοια ότι είναι δυνατόν τα αποτελέσματα της μερικής εξέτασης των εμπορευμάτων που περιλαμβάνονται σε μια διασάφηση να καταλάβουν εμπορεύματα περιλαμβανόμενα σε προγενέστερες διασαφήσεις που δεν αποτέλεσαν αντικείμενο της μερικής εξέτασης, αλλά διασαφήθηκαν με τον ίδιο κωδικό της συνδυασμένης ονοματολογίας, προέρχονταν από τον ίδιο κατασκευαστή και, σύμφωνα με τα στοιχεία της ονομασίας και της συνθέσεώς τους που αναφέρονται στα πιστοποιητικά του εν λόγω κατασκευαστή, ήσαν πανομοιότυπα με τα εμπορεύματα που περιλαμβάνονταν στη διασάφηση για την οποία είχαν ληφθεί δείγματα προς διενέργεια μερικής εξέτασης;
               Με άλλα λόγια:
               Περιλαμβάνει ο όρος «διασάφηση» κατά την έννοια του άρθρου 70, παράγραφος 1, πρώτο εδάφιο, του κανονισμού 2913/92, επίσης διασαφήσεις για τις οποίες δεν ελήφθησαν δείγματα προς εξέταση αλλά με τις οποίες διασαφήθηκαν πανομοιότυπα εμπορεύματα (τα εμπορεύματα δηλώνονται κάτω από τον ίδιο κωδικό της συνδυασμένης ονοματολογίας, προέρχονται από τον ίδιο κατασκευαστή και στα πιστοποιητικά του κατασκευαστή αναφέρονται η ίδια ονομασία και η ίδια σύνθεση για τα εμπορεύματα);
            
         
               2)
            
            
               Σε περίπτωση καταφατικής απαντήσεως στο πρώτο ερώτημα: μπορούν τα αποτελέσματα της μερικής εξέτασης εμπορευμάτων που προβλέπεται στο άρθρο 70, παράγραφος 1, πρώτο εδάφιο, του κανονισμού 2913/92 να καταλάβουν διασαφήσεις ως προς τις οποίες, για αντικειμενικούς λόγους, ο διασαφιστής δεν μπορεί να ζητήσει πρόσθετη εξέταση σύμφωνα με το άρθρο 70, παράγραφος 1, δεύτερο εδάφιο, του κανονισμού 2913/92 δεδομένου ότι δεν έχει τη δυνατότητα να υποβάλει τα εμπορεύματα σε έλεγχο δυνάμει του άρθρου 78, παράγραφος 2, του κανονισμού 2913/92;
            
         
      (1)  Κανονισμός (ΕΟΚ) 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα (EE L 302, σ. 1).